મ્યાનમાર ભારતની જેમ મુસ્લિમ કટ્ટરવાદથી પરેશાન છે અને મુસ્લિમો સાથે તેમને સતત ઘર્ષણ થયા કરે છે. આ મુસ્લિમોમાં રોહિંગ્યા મુસ્લિમો મુખ્ય છે રોહિંગ્યા મુસ્લિમો મૂળ મ્યાનમારના રખાઈન પ્રાંતના છે ને બૌદ્ધ ધર્મીઓ સાથે તેમને બાપે માર્યાં વેર છે. તેના કારણે મ્યાનમારમાં બૌદ્ધધર્મીઓ અને રોહિંગ્યા મુસ્લિમો વચ્ચે લાંબા સમયથી ડખા ચાલતા હતા. ૨૦૧૨માં આ ઝઘડો વકર્યો ને મોટા પાયે રમખાણ થયેલાં. રોહિંગ્યામાંથી મોટા ભાગના સુન્ની મુસ્લિમ છે ને કટ્ટરવાદી છે તેથી મ્યાનમારને પણ કટ્ટરવાદને રંગે રંગવા મથે છે. એ શક્ય નથી તેથી આતંક મચાવે છે. એ રીતે ભારતના જેવી જ તેમની સમસ્યા છે. આ સંજોગોમાં ભારત તેમને આ આતંકમાંથી મુક્તિ મેળવવામાં મદદ કરીને પણ સંબંધોને ગાઢ બનાવી શકે.